CELEX: C2006/086/66
Language: et
Date: 2006-04-08 00:00:00
Title: Kohtuasi T-24/06:  24. jaanuaril 2006.  aastal esitatud hagi — Medienanstalt Berlin-Brandenburg versus komisjon

8.4.2006   
            
            
               ET
            
            
               Euroopa Liidu Teataja
            
            
               C 86/32
            
         24. jaanuaril 2006. aastal esitatud hagi — Medienanstalt Berlin-Brandenburg versus komisjon
   (Kohtuasi T-24/06)
   (2006/C 86/66)
   Kohtumenetluse keel: saksa
   Pooled
   
      Hageja: Medienanstalt Berlin-Brandenburg (MABB) (Berliin, Saksamaa) (esindajad: advokaadid M. Schütte, B. Immenkamp)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 9. novembri 2005. aasta otsus (KOM(2005)3903 lõplik) riigiabi andmise kohta, mida Saksamaa Liitvabariik maksis digitaalse maapealse televisioonivõrgu (“DVB-T”) käivitamiseks Berlin-Brandenburgis;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja vaidlustab komisjoni 9. novembri 2005. aasta otsuse KOM(2005)3903 lõplik riigiabi andmise kohta, mida Saksamaa Liitvabariik maksis digitaalse maapealse telesüsteemi (DVB-T) käivitamiseks Berlin-Brandenburgis. Komisjon tunnistas vaidlustatud otsuses, et Saksamaa Liitvabariigi poolt DVB-T projektis osalevatele eraõiguslikele ringhäälinguettevõtjatele makstud abi on ühisturuga kokkusobimatu ja kohustas Saksamaa Liitvabariiki nõudma soodustatud isikutelt ebaseaduslikult makstud abi tagasi. Hagejat nimetatakse vaidlustatud otsuses otsesõnu riigiabi andjana.
   Hagi põhjendamiseks esitab hageja kolm väidet.
   Esiteks märgib ta, et vaidlustatud otsus on oluliste vorminõuete rikkumise tõttu ebaseaduslik. Eelkõige on komisjon rikkunud põhjendamiskohustust, kuna ta ei ole arusaadavalt põhjendanud, miks on käesolevas asjas tegemist riigiabiga.
   Teiseks väidab hageja, et rikutud on EÜ artiklit 87. Esiteks on ta veendunud, et tegemist ei ole riigiabiga EÜ artikli 87 lõike 1 tähenduses. Teiseks leiab ta, et kui tõepoolest oleks tegemist riigiabiga, siis oleks see artikli 87 lõike 3 punktide c ja d alusel ühisturuga kokkusobiv.
   Kolmandaks põhjendab hageja oma hagi sellega, et vaidlustatud otsusega on rikutud EÜ artikli 86 lõiget 2, kuna juhul, kui tegemist oleks riigiabiga, oleks see ühisturuga kokkusobiv.